Ο **Ενέα Μιχάι** (*Enea Mihaj,* 5 Ιουλίου 1998) είναι Αλβανός επαγγελματίας ποδοσφαιριστής, ο οποίος αγωνίζεται ως αμυντικός για την Φαμαλισάο.

Σταδιοδρομία σε συλλόγους
-------------------------

### Πρώτα χρόνια

Ο Μιχάι μεγάλωσε στη Θεσσαλονίκη και ακολούθως στη Ρόδο, όπου ξεκίνησε τη νεανική του σταδιοδρομία. Στην ηλικία των 13 ετών συμμετείχε στην Ακαδημία Olympic Arena, όπου ξεχώρισε με το ταλέντο του και συγκέντρωσε το ενδιαφέρον του Παναιτωλικού, που τον προσέγγισε στην ακαδημία τους και μετά από 3-4 ημέρες τον προσκάλεσαν στην ομάδα τους. Στην ηλικία των 16 ετών, αποσπάστηκε από την οικογένεια για να μετακινηθεί στην Αιτωλοακαρνανία και να επικεντρωθεί στο ποδόσφαιρο.

### Παναιτωλικός

Συμμετείχε για πρώτη φορά με τον Παναιτωλικό στις 14 Δεκεμβρίου 2016, σε αγώνα του Κυπέλλου 2016-17 εναντίον της Καλλιθέας, όπου ήταν αχρησιμοποίητος αναπληρωματικός. Μετά από δύο αγώνες πρωταθλήματος ως αναπληρωματικός, έκανε το επαγγελματικό ντεμπούτο του στις 11 Ιανουαρίου 2017, σε ένα αγώνα Κυπέλλου εναντίον του ΠΑΟΚ, μπαίνοντας ως αλλαγή στο 87ο λεπτό, στη θέση του Γιώργου Μύγα.

### ΠΑΟΚ

Στις 25 Ιουνίου 2019, ο ΠΑΟΚ ανακοίνωσε την απόκτηση του Μιχάι από τον Παναιτωλικό έναντι 850.000 ευρώ, με τον παίκτη να υπογράφει τετραετές συμβόλαιο. Στην ομάδα της Θεσσαλονίκης, στο φίναλε της πρώτης του σεζόν, κέρδισε την εμπιστοσύνη του προπονητή του Αμπέλ Φερέιρα, που τον ξεκινούσε βασικό στους αγώνες πρωταθλήματος. Στον προ-τελευταίο αγώνα των πλέι-οφ, κόντρα στον ΟΣΦΠ, στο 90' σκόραρε το νικητήριο (και μοναδικό) γκολ στην αναμέτρηση, χαρίζοντας την νίκη στην ομάδα του. Την επόμενη χρονιά (2020-2021), ένας σοβαρός τραυματισμός τον άφησε εκτός, μέχρι και την άνοιξη του 2021, όπου και επανήλθε στις προπονήσεις της ομάδας. Στο φινάλε της χρονιάς, στέφθηκε κυπελλούχος Ελλάδας για πρώτη φορά με την φανέλα του ΠΑΟΚ. Στον τελικό, ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 2-1. Ο Μιχάι ήταν στην αποστολή του τελικού και πέρασε στον αγώνα στο 95' στην θέση του πλάγιου μπακ, Μπάμπα Ραχμάν.

Διεθνής σταδιοδρομία
--------------------

Έλαβε την πρώτη του κλήση για την Εθνική Αλβανίας U19 από τον προπονητή Αριάν Μπελάι, για το φιλικό τουρνουά *Roma Caput Mundi*, από τις 29 Φεβρουαρίου έως τις 4 Μαρτίου 2016.

Έλαβε μία κλήση για την Εθνική Αλβανίας U21 από τον προπονητή Redi Jupi, για τον προκριματικό αγώνα του Ευρωπαϊκού Πρωταθλήματος U21 του 2017 εναντίον του Ισραήλ, στις 10 Οκτωβρίου 2016. Έκανε το ντεμπούτο του εναντίον του Ισραήλ, μπαίνοντας ως αλλαγή στο ημίχρονο αντί του Κοσταντίν Καρίτι. Κλήθηκε από το νέο προπονητή, Αλμπάν Μπούσι, για ένα διπλό φιλικό αγώνα εναντίον της Μολδαβίας U21 στις 25 και 27 Μαρτίου 2017.

Στις 10 Σεπτεμβρίου 2018, έκανε το ντεμπούτο του για την Εθνική Αλβανίας, σε μία εκτός έδρας ήττα με 2-0 από την Σκωτία, για το Πρωτάθλημα Εθνών 2018–19, μπαίνοντας ως αλλαγή στο 90ο λεπτό.

Στατιστικά σταδιοδρομίας
------------------------

### Συλλογικά

*Μέχρι τις 18 Ιουλίου 2021.* 

Στατιστικά στοιχημάτων| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Παναιτωλικός | 2016-17 | Superleague | 0 | 0 | 1 | 0 | - | 1 | 0 |
| 2017-18 | 26 | 0 | 3 | 0 | - | 29 | 0 |
|
| 2018-19 | 19 | 0 | 0 | 0 | - | 19 | 0 |
|
| Σύνολο | 45 | 0 | 4 | 0 | - | 49 | 0 |
|
| ΠΑΟΚ | 2019-20 | Superleague 1 | 4 | 1 | 2 | 0 | 0 | 0 | 6 | 1 |
| 2020-21 | 5 | 0 | 1 | 0 | 0 | 0 | 6 | 0 |
| Σύνολο | 9 | 1 | 3 | 0 | 0 | 0 | 12 | 1 |
| Σύνολο σταδιοδρομίας | 54 | 1 | 7 | 0 | 0 | 0 | 61 | 1 |

1. ↑   Συμπεριλαμβανομένων των ηπειρωτικών αγώνων, όπως το ΟΥΕΦΑ Τσάμπιονς Λιγκ και το ΟΥΕΦΑ Γιουρόπα Λιγκ

Τίτλοι
------

ΠΑΟΚ
* Κύπελλο Ελλάδος: 2020-21

Παραπομπές
----------

1. ↑  (πολλαπλές γλώσσες) *Transfermarkt*. 448920. Ανακτήθηκε στις 9  Οκτωβρίου 2017.
2. ↑  «Grekët "përulen" para talentit të shqiptarit» (στα αλβανικά). Albsport. 18 Ιανουαρίου 2018. Αρχειοθετήθηκε από το πρωτότυπο στις 2018-06-12.. Ανακτήθηκε στις 19 Ιανουαρίου 2018.
3. ↑  «Καλλιθέα vs Παναιτωλικός - 14 Δεκεμβρίου 2016». Soccerway. Ανακτήθηκε στις 12 Ιανουαρίου 2017.
4. ↑  «Παναιτωλικός vs ΠΑΟΚ - 11 Ιανουαρίου 2017». Soccerway. Ανακτήθηκε στις 12 Ιανουαρίου 2017.
5. ↑  «ΠΑΟΚ: Ανακοινώθηκε η απόκτηση Μιχάι για τέσσερα χρόνια». *www.newsbeast.g*. 25 Ιουνίου 2019.
6. ↑  www.onsports.gr. «ΠΑΟΚ: Σοκ με Μιχάι, υπέστη ρήξη πρόσθιου χιαστού!». .
7. ↑  «Kombëtarja U-19, në turneun "Roma Caput Mundi"» (στα αλβανικά). Αλβανική Ομοσπονδία Ποδοσφαίρου.org. 28 Φεβρουαρίου 2016. Αρχειοθετήθηκε από το πρωτότυπο στις 2017-10-22.. Ανακτήθηκε στις 25 Νοεμβρίου 2017.
8. ↑  «FSHF skandal me Shpresat, fshihet lista e Kombëtares U-21». *Panorama.com.al*. Panorama Sport. 20 Ιουνίου 2014. Ανακτήθηκε στις 12 Ιανουαρίου 2017.
9. ↑  «Under-21 2017 - Ισραήλ-Αλβανία Commentary». UEFA. Ανακτήθηκε στις 12 Ιανουαρίου 2017.
10. ↑  «Kombëtarja U-21, pak risi në miqësoret ndaj Moldavisë» (στα αλβανικά). Panorama Sport. 18 Μαρτίου 2017.. Ανακτήθηκε στις 3 Ιανουαρίου 2018.
11. ↑  «National Team». *www.transfermarkt.com*.
12. ↑  (Αγγλικά) Προφίλ Ενέα Μιχάι στο Soccerway. Ανακτήθηκε στις 21 Οκτωβρίου 2017.
13. ↑  Ενέα Μιχάι – Επιδόσεις στις διοργανώσεις της UEFA
14. ↑  «Detailed stats». *www.transfermarkt.com*.

Εξωτερικοί σύνδεσμοι
--------------------

* Προφίλ στο Transfermarkt.com
* «Προφίλ». superleaguegreece.net. Αρχειοθετήθηκε από το πρωτότυπο στις 30 Μαρτίου 2019. Ανακτήθηκε στις 19 Ιανουαρίου 2018.

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Π.Α.Ο.Κ. - τρέχουσα σύνθεση 2022-23 |
| --- |
|  |
|  | 
* 2 Κάργας
* 4 Ίνγκασον
* 5 Μιχαηλίδης
* 6 Μιχάι
* 7 Ελ Καντουρί
* 8 Αουγκούστο
* 9 Ολιβέιρα
* 14 Ζίβκοβιτς
* 18 Ζίβκοβιτς
* 19 Λύρατζης
* 20 Βιεϊρίνια (c)
* 21 Μπίσεσβαρ
* 22 Σβαμπ
* 23 Σάστρε
* 24 Τσαούσης
* 26 Ντάντας
* 27 Κούρτιτς
* 30 Κουαλιάτα
* 31 Ρικάρντο
* 42 Κοτάρσκι
* 50 Φ. Σοάρες
* 51 Τσιγγάρας
* 54 Μπαλωμένος
* 55 Ρ. Σοάρες
* 64 Ταλιχμανίδης
* 65 Κωνσταντέλιας
* 70 Κούτσιας
* 71 Μπράντον
* 77 Νάρεϊ
* 97 Λάμπρου

* Προπονητής: Λουτσέσκου
 |

 |